Nach em z'Morga hets en sog. Bereichstag geh. 3 Lüt (Danny, Fabian und Claudio) sind in Bereich Ameisli ganga, ich und de Joel Jungschi-Bereich. Bevor das gstartet hett, hets no e guati Iführig vum Gianci Voellmy zum Thema "Programm mit Profil" geh. Botschaft, Beziehung und Aktivität, dia sind denn in dena verschiedena Berich Ameisli, Jungschar, Teenie und Sport na gnauer vorkoh. Vor em Z'Nacht hets denn e Teamziit dezua geh. Am Abig hets denn e Usstelig geh, über Programm wo üses Profil sind, vu einzelna Jungschara, mer het au chöna go Käfela und Reda. Ab em 9ni hets no en Gebets- und Worshipteil geh. Nun de HCD hets denn au na ins Halbfinal gschafft, für das hani denn no z'Libli agleit. So simer es biz frühner go schlofa, aber für mi isch das immer no zu wenig gsi.